Antakalniai (Užpaliai)
Antakalniai – kaimas Utenos rajono savivaldybėje, 10 km į vakarus nuo Užpalių. Pietrytinėje kaimo pusėje telkšo Pakalnio ežeras, jo krante – kaimo kapinaitės. Išlikę du granitiniai paminklai, pastatyti 1896 ir 1898 m. mirusiems Indrašiams. Paskutiniai palaidojimai 1945 m. gegužės 14 d. stribų nukankintas senukas Juozapas Galvydis ir 1945 m.birželio mėn. miręs Vinco Indrašiaus kūdikis Petriukas. Gyventojų surašymo duomenimis 1897 m. buvo 146 gyventojai, 1923 m. – 132 (15 sodybų).